《春日金台怀钟黄山》
明代·李一夔

青衫两载染京尘，怀抱迂疏敢对人。飞雁南天来札少，流莺乔木感怀新。

勋名芳远君青史，富贵缘轻我白云。薄拟一樽谈肺腑，百年颠倒是何辰。

作者简介：李一夔，字应教，号毅轩。东莞人。德修子。明世宗嘉靖十七年（一五三八）贡生。官海丰、琼山训导。民国张其淦《东莞诗录》卷一二、民国《东莞县志》卷四五有传。